b'\n_START_ARTICLE_\nHell Freezes Over\n_START_SECTION_\nOzadje\n_START_PARAGRAPH_\nAlbum je bil poimenovan po izjavi Dona Henleyja, ki je leta 1980 po razpadu skupine dejal, da bo skupina skupaj ponovno igrala takrat, ko bo pekel zmrznil. Leta 1993 je iz\xc5\xa1el album Eaglesom v spomin: Common Thread: The Songs of the Eagles, ki so ga posneli razli\xc4\x8dni country glasbeniki. Travis Tritt, ki je posnel skladbo "Take It Easy" je prosil nekdanje \xc4\x8dlane skupine za sodelovanje v videospotu. Nekdanji \xc4\x8dlani so se s predlogom strinjali in se prvi\xc4\x8d po trinajstih letih pojavili skupaj. Dva meseca kasneje sta se na kosilu sre\xc4\x8dala Frey in Henley in se dogovorila za obuditev skupine._NEWLINE_\xc4\x8clani skupine so aprila 1994 nastopili v \xc5\xbeivo v studiu Warner Brosa. v Burbanku v oddaji na kanalu MTV. Na snemanju je bilo ustvarjenih 11 skladb za album Hell Freezes Over, vklju\xc4\x8dno z novim aran\xc5\xbemajem skladbe "Hotel California". Na za\xc4\x8detku koncerta je Glenn Frey ob\xc4\x8dinstvu dejal: "Nikoli se nismo raz\xc5\xa1li, vzeli smo si samo 14-letni dopust". Turneja se je pri\xc4\x8dela 27. maja, Hell Freezes Over pa je iz\xc5\xa1el 8. novembra 1994.'